stanford-oval/wikipedia huggingface dataset:
פטריק דופלה

פטריק דופלה (27 באוקטובר 1990 - 22 במרץ 2011) היה כדורגלן ליברי שקבוצתו האחרונה הייתה הפועל כפר סבא.
דופלה התחיל את הקריירה שלו בקבוצות מקומיות בליבריה. בתחילת עונת 2009/2010 הושאל להפועל כפר סבא. באותה עונה הצטיין במדי קבוצתו עם 8 שערים ב-32 משחקי ליגה. בקיץ 2010 בחרה כפר סבא לממש את האופציה עליו והוא חתם במועדון. למרות מותו באותה עונה היה מלך שערי הקבוצה עם 9 שערים.
ב-5 בספטמבר 2010 ערך את הופעת הבכורה שלו בנבחרת ליבריה בתיקו 1-1 נגד זימבבואה.
ב-22 במרץ 2011 נמצא בחדרו בבית המלון ללא רוח חיים בזמן ששהה עם נבחרתו.
עונת 1965/1966 בגביע אירופה לאלופות בכדורסל

עונת 1965/1966 בגביע אירופה לאלופות בכדורסל הייתה העונה התשיעית של תחרות אירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-3 בנובמבר 1965 ותחרות הסתיימה ב-1 באפריל 1966. בתחרות השתתפו 26 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לפיינל פור שנערך באיטליה.
התחרות הסתיימה בניצחון של סימנטל מילאנו, בפעם הראשונה בתולדות המועדון.
מהלך התחרות

בשלבים המוקדמים נקבעו 8 עולות לשלב רבע הגמר.
מהלך התחרות > בית א'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | צ'כוסלובקיה סלביה פראג | 3 | 5 | 2 | 1 | 490 | 486 | 4 |
| 2. | איטליה סימנטל מילאנו | 3 | 5 | 2 | 1 | 503 | 476 | 27 |
| 3. | בלגיה רסינכ מכלן | 3 | 4 | 1 | 2 | 553 | 570 | 17- |
| 4. | ספרד 1939 ריאל מדריד | 3 | 4 | 1 | 2 | 494 | 508 | 14- |
מהלך התחרות > בית ב'

|  | קבוצה | משחקים | נקודות | ניצחונות | הפסדים | סלי זכות | סלי חובה | הפרש סלים |
| --- | --- | --- | --- | --- | --- | --- | --- | --- |
| 1. | ברית המועצות צסק"א מוסקבה | 3 | 5 | 2 | 1 | 453 | 397 | 56 |
| 2. | יוון 1828 א.א.ק. אתונה | 3 | 5 | 2 | 1 | 413 | 426 | 13- |
| 3. | בולגריה (1946–1967)  צסק"א סופיה | 3 | 5 | 2 | 1 | 418 | 421 | 3- |
| 4. | יוגוסלביה מועדון הכדורסל זאדאר | 3 | 3 | 0 | 3 | 410 | 450 | 40- |
מהלך התחרות > שלב הגמר

שלב המגר נערך במילאנו ובולוניה.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 29 במרץ - | 29 במרץ - |  |  |  |  |  |
|  |   צ'כוסלובקיהסלביה פראג |  103 |   |  |  |  |  |
|  |   יוון 1828 א.א.ק. אתונה |  73 |   |  |  |  |  |
|  |   |  |   |  |  |  |  |
|  |  |  |  |  | 1 באפריל - | 1 באפריל - |  |
|  |   |   |   |   |   צ'כוסלובקיה סלביה פראג |  72 |  |
|  |   |   |   |   |   איטליה סימנטל מילאנו |  77 |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 29 במרץ - | 29 במרץ - |   |  | 1 באפריל - | 1 באפריל - |  |
|  |   ברית המועצות צסק"א מוסקבה |  57 |   |  |  יוון 1828 א.א.ק. אתונה |  62 |  |
|  |   איטליה סימנטל מילאנו |  68 |   |  |  ברית המועצותצסק"א מוסקבה  |  85 |  |
ישראל בתחרות

הפועל תל אביב העפילה ישירות לשלב השני של המוקדמות והפסידה לסימנטל מילאנו בשני משחקים 80:65 ו-87:53.
פלימנרכוס

| פלימנרכוס |
| --- | --- |

תקופה
פליוקן-פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: תנינאים
סוג:: פלימנרכוס
מינים
 Pallimnarchus pollens  Pallimnarchus gracilis
שם מדעי
 Pallimnarchus

פלימנרכוס (שם מדעי: Pallimnarchus) הוא סוג של זוחל גדול מתת-משפחת המקוסוכיניים שבמשפחת התניניים, אשר חי באוסטרליה של תקופת הפליוקן והפליסטוקן. הוא תואר ב-1886 בידי החוקר צ'ארלס וולטר די ויס (אנ') ופירוש שמו הוא הרכב של שלושה מילים: "Pan‏, "Limnos" ו-"Archon" שפירושם: "השליט של כל הביצות".
תנין זה התגלה בשטח המאובנים ריברסליי שבצפון קווינסלנד, באזור בו התגלו יצורים פרהיסטוריים שונים. סוג זה הכיל 2 מינים: Pallimnarchus pollens ו-Pallimnarchus gracilis.
תנין זה הגיע לאורך של מעל 5 מטרים כך שהיה טורף-על באוסטרליה בדומה לתנין הים (שהתקיים במשך הפליסטוקן) לצד טורפי-על כמו הקווינקנה והמגלניה ואריה הכיס. הוא היה בעל מבנה לסתות רחבות מאוד עם שיניים חרוטיות עבות שהותאמו לנגיסה חזקה. מאפיינים אלה התאימו למארב חרישי לטרף והריגה מהירה. מבנה זה היה יכול לעזור לו לטרוף אפילו דיפרוטודונים צעירים או חלשים.
עטלף צינורי מדומה

| עטלף צינורי מדומה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף צינורי מדומה
מינים
 2
שם מדעי
 Paranyctimene ‏טייט, 1942

עטלף צינורי מדומה (שם מדעי: Paranyctimene) הוא סוג של עטלף קטן במשפחת עטלפי הפירות ובו 2 מינים שאנדמיים לגינאה החדשה. הסוג הוקם בשנת 1942 על ידי הזואולוג האמריקני ג׳ורג׳ הנרי המילטון טייט והוא קרוב חיצונית וגנטית לסוג עטלף צינורי הססגוני והגדול יותר. הסוג נחשב במקור לטקסון מונוטיפי עד לגילויו של מין נוסף בשנת 2001.
תיאור

לעטלף הצינור המדומה גולגולת רחבה, מוצקה ומעוגלת, גוף קטן וכנפיים קצרות ורחבות. העיניים גדולות, האוזניים קצרות ועגולות והלוע רחב ועגול. הנחיריים ארוכים במיוחד ודומים לצינור. הזנב קצר יחסית וכנף הזנב בלתי מפותחת. הלסתות שלו חזקות עם שיניים מפותחות וניבים חזקים וארוכים במיוחד. החותכות התחתונות נעדרות. במראהו הכללי הוא דומה מאוד לסוג עטלף צינור, אך המורפולוגיה של השיניים שונה במקצת והחך ארוך יותר. עטלף הצינור המדומה קטן יותר מעמיתו: אורך ראשו וגופו 63–93 מ״מ, אורך הזרוע 54–58 מ״מ ואורך זנבו 12–21 מ״מ; משקלו 21–33 גרם.
הפרווה של עטלף הצינור המדומה קצרה ועבה. צבעה הכללי כהה יותר מהסוג השני, ונע בין חום אפרורי לחום כהה. הגחון והחזה חיוורים יותר וצבועים בצהבהב חיוור, זהוב או אוכרה. הראש בולט בצבעו הכהה (שוקולד שחור או חום כהה), הפס הגבי שמאפיין את הסוג השני נעדר אצלו. הכנפיים צבועות בירקרק, אדמדם או חום כהה והן מנומרות בדלילות בכתמים צהבהבים או לבנים. האוזניים חומות עם קצוות לבנים והן אינן מנומרות בצהוב כמו אצל הסוג השני. הנחיריים שחורים או ירקרקים - תלוי במין.
תפוצה וביולוגיה

עטלפי הצינור מצויים בעיקר באי גינאה החדשה - הן בצד הפפואני והן בצד האינדונזי. בנוסף הם מצויים באיים הסמוכים ואיאגו וסוולאווטי. טווח התפוצה הספציפי של המינים אינו ידוע, אך ייתכן שמין אחד מאכלס את החלק הצפוני של האי ומין אחד את החלק הדרומי. בית הגידול של הסוג מורכב מיער גשם טרופי, יער עננים, יער גדותיים ויער מנגרובים בשפלות עד רכסים הרריים ברום 1,350 מטר מעל פני הים.
אין מידע אודות האקולוגיה של הסוג, וסביר להניח שהוא דומה באורח חייו לקרובו. המינים בסוג בודדים, פעילים בלילה ומבלים את שעות היום בעלווה הצפופה. הם ניזונים בעיקר ממיץ של תאנים ופירות שונים וסוחטים חתיכות פרי עד תום ולאחר מכן יורקים אותם. הם אינם תלויים בנוכחות גופי מים. הרבייה מתרחשת בכל השנה ללא עונה קבועה. ההיריון נמשך מספר חודשים ולאחר מכן הנקבה ממליטה גור יחיד. המינים בסוג מוגדרים על ידי הרשימה האדומה של IUCN במצב השימור ללא חשש (LC), ובשל אורח חייהם הבודד הם לא מאוימים מציד כמו עטלפים החיים במושבות גדולות.
מינים

בסוג זה 2 מינים:
עטלף צינורי ירוק (Paranyctimene raptor)
עטלף צינורי איתן (Paranyctimene tenax)
עטלף רפאים

| עטלף רפאים |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
משפחה:: ערפדים מדומים
סוג:: Macroderma 
מין:: עטלף רפאים
שם מדעי
 Macroderma gigas ‏דובסון, 1880
תחום תפוצה


עטלף רפאים (שם מדעי: Macroderma gigas) הוא אחד מעטלפי החרקים הגדולים ביותר בעולם. הוא חי בטבע באוסטרליה ומהווה מין יחיד בסוגו. בניגוד למיני עטלפים אחרים קטנים יותר הצדים בעיקר חרקים, עטלף זה הוא אוכל בשר הניזון בעיקר ממיני חולייתנים קטנים אותם הוא טורף עם שיניו החדות. שמו ניתן לו עקב הקרום החיוור של כנפיו וכן מנהגו לעוף בלילות.
מאפיינים

לעטלפי רפאים פרווה אפורה בגב ואפור-חיוור או לבן מלמטה. כנפיהם צרות וארוכות ומגיעות למוטת כנפיים של 60 סנטימטר. הם בעלי אוזניים גדולות, לסת תחתונה חזקה ושיניים חדות וארוכות לאכילת בשר וטפרים ארוכים, אולם אין להם זנב. הם שוקלים 130–170 גרם ואורכם מגיע ל-100–140 מ"מ (10 עד 14 ס"מ), מה שהופך אותם לעטלפי החרקים הגדולים ביותר לאחר הערפד החקיין.
העטלף נפוץ ביערות בצפון אוסטרליה המערבית וכן בטריטוריה הצפונית ובקווינסלנד. הוא ישן במשך היום במערות ונקיקים ויוצא בלילה, מקשיב לצלילי אולטרה סאונד של חיות קטנות ועף אליהם, תופס אותם בטפריו והורג בנשיכה בצוואר. במזונו נכללים עכברים קטנים, עטלפים אחרים, עופות, זוחלים, דו-חיים ועקרבים, ולא חרקים כמו רוב עטלפי החרקים. עם זאת, הוא לא יהסס לתפוס ולטרוף גם חרקים שייקרו בדרכו.
תמונות

איור
עטלפי רפאים
עטלף רפאים מקבל טיפול רפואי
הערות שוליים

↑  עטלף רפאים באתר הרשימה האדומה של IUCN
| ערפדים מדומים |
| --- | --- | --- |
| ערפד מדומה | ערפד מדומה זוטר • ערפד מדומה גדול |  |
| ערפד מדומה אף-דיסק (סוג ומין יחיד) | ערפד מדומה אף-דיסק |  |
| ערפד מדומה אף-לב (סוג ומין יחיד) | ערפד מדומה אף-לב |  |
| עטלף צהוב-כנף (סוג ומין יחיד) | עטלף צהוב-כנף |  |
| עטלף רפאים (סוג ומין יחיד) | עטלף רפאים |  |
פאזארדז'יק (מחוז)

| --- | --- |
נהר טופולניצה אשר במחוז פאזארדז'יק.
נהר טופולניצה אשר במחוז פאזארדז'יק.
 מדינה:  בולגריה בולגריה
 מושל:  דונצ'ו ספאסוב בקסאנוב
 ערים במחוז:  11
 בירת המחוז:  פאזארדז'יק
 שפה רשמית:  בולגרית
 תאריך ייסוד:  8 בינואר 1999 
 שטח:  4,456.9 קמ"ר
 גובה:  190-370 מטרים
 אוכלוסייה:  ‏
  ‑ במחוז:  226,209 (31 בדצמבר 2022)
  ‑ צפיפות:  62.72 נפש לקמ"ר (2011)
 קואורדינטות:  42°05′00″N 24°15′00″E﻿ / ﻿42.083333333333°N 24.25°E﻿ / 42.083333333333; 24.25 
 אזור זמן:  UTC +2
 http://www.pz.government.bg
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מחוז פאזארדז'יק מוגדלת) פאזארדז'יק ולינגראד פשטרה פנגיורישטה סופיה פלובדיב סמוליאן בלגואבגרדמחוז פאזארדז'יק(למפת מחוז פאזארדז'יק רגילה) פאזארדז'יק ולינגראד פשטרה פנגיורישטה סופיה פלובדיב סמוליאן בלגואבגרדמחוז פאזארדז'יק tabBackground:;tabBorder:#aaa;defaultTab:0;
 
מחוז (אובלסט) פאזארדז'יק (בבולגרית Област Пазарджик) הוא אחד מ-28 מחוזות בולגריה.
גאוגרפיה

המחוז מצוי בדרום בולגריה ועיר הבירה של המחוז היא פאזארדז'יק. המחוז שופע מקורות מים, המרכזי שבהם הוא נהר המריצה אשר באגן הניקוז שלו זורמים גם יובליו, הנהרות טופולניצה ולודה יאנה.
הכביש המהיר של תראקיה עובר במחוז כמו גם מסילת הרכבת המחברת בין סופיה לפלובדיב. העיר פאזארדז'יק, היא הגדולה ביותר מבחינת אוכלוסין עם כ-78,000 תושבים ואחריה הערים ולינגראד עם כ-25,000 תושבים ופשטרה עם כ-20,000 תושבים.
היסטוריה

בשטח המחוז קיימים שרידי התיישבות מתקופת הממלכה התראקית, המתוארכים למאה ה-6 לפנה"ס. האזור הפך לפרובינציה רומית, מהמאה ה-1 ובהמשך חלק מפרובינציה ביזנטית. ב-1484 לאחר כיבוש נסיכות מולדובה על ידי באיזיט השני, סולטאן האימפריה העות'מאנית, נשלחו מהעיר אקרמן מתיישבים טטרים לחיזוק האחיזה העות'מאנית בשטחים בולגריה. ב-1485 הקימו הטטרים ישוב קבע במקום, במרכזו ייסדו מרכז מסחר אזורי והעניקו לו את השם Tatar Pazarcιk, שמשמעו שוק (באזאר) טטרי קטן, (דז'יק, בדומה לסיומת צ'יק). מכאן נולדו שם העיר ושם המחוז. ב-1877, במהלך המלחמה העות'מאנית-רוסית, נקטו הכוחות העות'מאנים הנסוגים במדיניות של "אדמה חרוכה", העלו באש יישובים רבים במחוז, ובכלל זה את העיר פאזארדז'יק עצמה. לאחר סיום המלחמה הפך האזור חלק מהנסיכות הבולגרית ואחר כך, מדינת הלאום, בולגריה.
כלכלה

כלכלת המחוז נסמכת על תעשייה, הכוללת מכרות מפעלי עיבוד נחושת, מפעל תרופות, מפעל לייצור נייר ומפעלי טקסטיל. במחוז ישנן 3 תחנות כוח הידרואלקטריות בהספק כולל של 250 מגה-ואט. במרכזו של המחוז קיימת חקלאות משגשגת, המתבססת על גידולי תפוחים, ענבים, שזיפים וכן סוגי דגנים ואורז.
בדרום המחוז מתנשא רכס הרי הרודופי, ובאזור מספר אתרי סקי, המושכים אליהם תיירים. תיירים מגיעים גם לאגמים המלאכותיים שהוקמו על חלק ממדרונות ההרים. בסמוך לעיר פאזארדז'יק ישנם מעיינות מרפא. המחוז שופע אתרים ארכאולוגיים ושרידי מבצרים, מתקופת האימפריה הבולגרית הראשונה והשנייה, התקופה הביזנטית והעות'מאנית.
הערות שוליים

↑  B. S. Izhbolden, Essays on Tatar History, 1963.
↑  Crampton, R.J. "Bulgaria", Published 2007, Oxford University Press.
| --- | --- |
בקרת זהויות :  MusicBrainz: eb6873af-3cfc-4573-99ba-325d6fc9f404
פארק המדע של הונג קונג

| --- | --- |

 מידע כללי
 סוג:  פארק מדע 
 מדינה:  הרפובליקה העממית של סין 
 קואורדינטות:  22°25′36″N 114°12′40″E﻿ / ﻿22.426565°N 114.21124888889°E﻿ / 22.426565; 114.21124888889
 www.hkstp.org
  (למפת הונג קונג מוגדלת) גואנגדונג ים סין הדרומיפארק המדע של הונג קונג(למפת הונג קונג רגילה) גואנגדונג ים סין הדרומיפארק המדע של הונג קונג
 
אודיטוריום צ'ארלס ק. קאו בפארק המדע.
פארק המדע של הונג קונג (באנגלית: Hong Kong Science Park; בסינית מסורתית: 香港科學園; בסינית מפושטת: 香港科学园) הוא אזור תעשיית היי טק הממוקם בפאק שק קוק, בטריטוריות החדשות של הונג קונג, בין מחוז שא טין לבין מחוז טאי פו. המתחם ממוקם בסמוך לאוניברסיטה הסינית של הונג קונג ולנמל טולו.
במתחם פועלות חברות היי טק וחברות סטארט אפ רבות.
ראו גם

מוזיאון המדע של הונג קונג
פטריק דה רוזייה

| --- | --- |

פטריק דה רוזייה
 לידה:  11 במאי 1955 (בן 69) דיז'ון, צרפת צרפת
 מדינה:  צרפת 
 השכלה:  קולז' סטניסלס בפריז  בית הספר האלזסי 
 השתייכות:   חיל האוויר הצרפתי
 תקופת הפעילות:  1975–2015 (כ־40 שנה)
 דרגה:   גנרל של ארמייה
 תפקידים בשירות
 מפקד חיל האוויר הצרפתי יושב ראש הוועדה הצבאית של האיחוד האירופי
 פעולות ומבצעים
 Operation Épervier 
 עיטורים
  קצין גבוה בלגיון הכבוד
 
פטריק דה רוזייה (בצרפתית: Patrick de Rousiers;‏ נולד ב-11 במאי 1955) הוא גנרל בדימוס בחיל האוויר הצרפתי. כיהן כמפקד חיל האוויר הצרפתי בין השנים 2010-2012, וכיושב ראש הוועדה הצבאית של האיחוד האירופי בין השנים 2012–2015.
ביוגרפיה

רוזייה נולד בדיז'ון ב-11 במאי 1955. בספטמבר 1975 הוא התגייס לחיל האוויר הצרפתי. בינואר 1979 הוא הוסמך כטייס קרב. בספטמבר 1983 הוא מונה למפקד טייסת. ב-1990 הוא מונה למפקד טייסת מיוחדת שהוצבה בערב הסעודית והשתתפה במלחמת המפרץ. ב-1991 הוא השתתף במבצע לספק נחמה בצפון עיראק. בספטמבר 1996 הוא מונה לראש אגף התכנון במטה חיל האוויר. בספטמבר 1999 הוא מונה למפקד בסיס חיל האוויר ה-133 (נאנסי-אוצ'י). הוא השתתף במלחמת אפגניסטן. בספטמבר 2002 הוא הועלה לדרגת ז'נרל דה בריגדה ומונה לראש המשרד ללימודים ואסטרטגיה במטה הכללי. שנתיים לאחר מכן הוא מונה לאחראי על הקשרים הצבאיים עם נאט"ו והאיחוד האירופי. בספטמבר 2005 הוא הועלה לדרגת ז'נרל דה דיוויזיה. באוגוסט 2006 הוא הועלה לדרגת ז'נרל דה קורפוס. בספטמבר 2008 הוא מונה לנציג צרפת בוועדה הצבאית של האיחוד האירופי. שנה לאחר מכן, הוא מונה במקביל גם לנציג בוועדה הצבאית של נאט"ו.
בספטמבר 2010 הוא מונה למפקד חיל האוויר הצרפתי. הוא כיהן בתפקיד עד נובמבר 2012, אז מונה ליושב ראש הוועדה הצבאית של נאט"ו. הוא סיים את הקדנציה שלו ב-6 בנובמבר 2015.
עטלף קצר-חך

| עטלף קצר-חך |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף קצר-חך
מינים
 3
שם מדעי
 Casinycteris ‏תומאס, 1910

עטלף קצר-חך (שם מדעי: Casinycteris) הוא סוג של עטלף קטן-בינוני במשפחת עטלפי הפירות ובו 3 מינים שחיים ביבשת אפריקה. הסוג הוקם בשנת 1910 על ידי הזואולוג הבריטי אולדפילד תומאס, והוא קשור באופן הדוק לסוג עטלף הדמעות. במקור, העטלף קצר החך נחשב לטקסון מונוטיפי; בשנת 2014, התגלה מין נוסף בסוג, ובתיאור המדעי של המין החדש, הזואולוג הצרפתי אלכסנדר חסנין המליץ להעביר מין אחד של עטלף דמעות לסוג זה על בסיס ניתוח DNA. בחלק מהטקסונומיות, העטלף קצר החך עדיין מוכר כטקסון מונוטיפי או כסוג עם שני מינים בלבד.
תיאור

לעטלף קצר החך ראש חרוטי דמוי שועל, לוע קצר ובקבוקי וגוף קטן וצר. העיניים גדולות ומותאמות לראיית לילה והאף בינוני עם נחיריים בולטים. האוזניים גדולות וארוכות עם קצה מעוגל. המורפולוגיה של הלסת והשיניים מזכירה במקצת עטלפי חרקים; הקשתות הזיגומטיות רחבות והחיך מצומצם ואינו משתרע מעבר לטוחנות. החותכות העליונות זעירות ולעומתם שאר השיניים ארוכות וחדות והניבים גדולים ומעוקלים לאחור.
אורך הראש והגוף של העטלף קצר החך 70–122 מ״מ, אורך הזרוע 50–81 מ״מ ואורך האוזן עד 25 מ״מ; משקלו משתנה בהתאם למין ונע בין 35 ל-95 גרם. הוא נטול זנב וקרום התעופה האחורי קצר ודק. במבט חיצוני, הסוג זהה לחלוטין לסוג עטלף הדמעות. העטלף קצר החך נבדל מהאחרון בחך המקוצר מאוד ובמבנה שיניים שונה. הדמיון הרב בין הסוגים מיוחס לכך שהם חולקים בית גידול ואורח חיים דומה. ההבדלים המורפולוגים באים כנראה לידי ביטוי בתזונה או בדרך האכילה.
הפרווה של העטלף קצר החך ארוכה וצמרירית. צבעה הכללי חום אפרורי, חום ורוד, זהוב או חום קינמון, והגחון לבנבן או צהבהב. בדומה לעטלף הדמעות, גם לסוג זה יש כתמים לבנים דמויי דמעות על הפנים: זוג כתמים נמצאים בצדדי העין, וכתם אחד במרכז החרטום. בנוסף, יש סינר לבן סביב הסנטר והלחיים. הכנפיים מרושתות בפסים חומים וצבועות בצבעים לא שגרתיים: ירוק-זית, ירקרק, זהוב, אדמדם או חום ערמוני. האוזניים, החרטום, השפתיים והעפעפיים צבועים גם הם בהתאם לצבע הכנפיים. לעיתים יש גם ציציות שיער לבנות בבסיס האוזניים.
תפוצה וביולוגיה

העטלפים קצרי החך מצויים בעיקר במרכז אפריקה ובמידה פחותה גם במערבה; טווח התפוצה של הסוג כולל את אוגנדה, הרפובליקה הדמוקרטית של קונגו, הרפובליקה של קונגו, גבון, גינאה המשוונית, גאנה, חוף השנהב וליבריה. קמרון היא המדינה היחידה שבה נמצאים שלושת המינים. בית הגידול של הסוג כולל יער גשם טרופי לח, יער ביצות, יער גדותיים וסוואנה טרופית. הם נמצאים בעיקר באזורי שפלה, אך מופיעים מדי פעם גם באזורים הרריים עד רום 1,200 מטר מעל פני הים.
העטלפים קצרי החך פעילים בלילה ומבלים את שעות היום בלינה על ענפי עצים בגפם. יש להם שטח מחיה קבוע קטן שגודלו דונמים ספורים. הם ניזונים בעיקר מפירות, פרחים ומיץ פירות, והם אוכלים אותם באמצעות מחיצה וריסוק על החיך ולא באמצעות לעיסה רגילה. ההיריון נמשך כ-6 חודשים והנקבה ממליטה גור יחיד. האיום העיקרי על העטלפים קצרי החך הוא בירוא יערות לצורת תעשיית העץ, כרייה והסבת קרקע לשימוש חקלאי כמו גם ציד לבשר. הם מצויים במספר אזורים מוגנים, אך ברובם אין פיקוח משמעותי.
מינים

בסוג זה 3 מינים:
עטלף קצר-חך זהוב (Casinycteris argynnis) - מצוי באוגנדה, קונגו, קונגו הדמוקרטית, גבון וקמרון. מוגדר כללא חשש.
עטלף קצר-חך קמפו-מען (Casinycteris campomaanensis) - התגלה ב-2014. מצוי בדרום קמרון ואולי גם בקונגו וניגריה. מוגדר כחסר נתונים.
עטלף קצר-חך פוהל (Casinycteris ophiodon) - מצוי בקונגו, גבון, גינאה המשוונית, קמרון, גאנה, חוף השנהב וליבריה. נחשב בעבר למין בסוג עטלף הדמעות, ובחלק מהטקסונומיות עדיין מוכר ככזה. מוגדר כקרוב לסיכון.
לקריאה נוספת

Hassanin, Alexandre. "Description of a new bat species of the tribe Scotonycterini (Chiroptera, Pteropodidae) from southwestern Cameroon." Comptes Rendus Biologies 337.2 (2014): 134-142.
Hassanin, Alexandre, et al. "The comparative phylogeography of fruit bats of the tribe Scotonycterini (Chiroptera, Pteropodidae) reveals cryptic species diversity related to African Pleistocene forest refugia." Comptes Rendus Biologies 338.3 (2015): 197-211.
פוטו זהוב

| פוטו זהוב |
| --- | --- |
 Arctocebus calabarensis
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: לוריסיים
סוג:: פוטו זהוב
מינים
 Arctocebus calabarensis  Arctocebus aureus
שם מדעי
 Arctocebus ‏גריי, 1863

פוטו זהוב (שם מדעי: Arctocebus) הוא סוג של פרימט שבו מינים ממשפחת הלוריסיים המצוים בטבע ביערות גשם במערב אפריקה סביב קמרון, ניגריה והרפובליקה הדמוקרטית של קונגו. הם קרובי הפוטו המצוי והפוטו החקיין מאותו אזור.
מאפיינים

לבני הסוג פרווה זהובה עם זרועות ארוכות, פנים גדולות עם עיניים קדמיות גדולות המותאמות לחשיכה, אוזניים עגולות וחוטם מחודד, מה שמזכיר מעט דוב ונתן להם את שמם הגרמני: "Bärenmaki" - "דוב למור". אורכם 22–30 ס"מ בממוצע ומשקלם עד חצי קילוגרם.
הפוטויים הם פעילי לילה החיים בין העצים ויוצאים לציד חרקים שונים, בעיקר זחלים וכן פירות. הם חוטפים את הטרף בעזרת ידיהם הקדמיות הזריזות. הם חיים לבדם למעט בעונת הרבייה, אז זכר אחד מנסה להזדווג עם מספר גדול של נקבות. הנקבות ממליטות תוך 130 יום גור אחד ההופך לעצמאי תוך 8–10 חודשים. אורך חיי הפוטו יכולים להגיע ל-13 שנה.
מאפיינים > מינים

פוטו זהוב קלבארי (Arctocebus calabarensis)
פוטו זהוב מצוי (Arctocebus aureus)
פטריק גלואה

| --- | --- |
אין תמונה חופשית
 לידה:  17 באפריל 1956 (בן 68) Linselles, צרפת 
 מוקד פעילות:  צרפת 
 מקום לימודים:  הקונסרבטואר של פריז 
 שפה מועדפת:  צרפתית 
 כלי נגינה:  חליל קונצרט מערבי 
 www.patrickgallois.com
 
פטריק גלואה (בצרפתית: Patrick Gallois; נולד ב-17 באפריל 1956) הוא חלילן צרפתי בעל שם עולמי ומנצח תזמורת.
קורות חייו

גלואה נולד בלינסל אשר סמוכה לעיירה ליל שבצפון צרפת. בהיותו בן 17, החל את לימודיו בקונסרבטואר של פריז, בכיתתו של החלילן הידוע ז'אן-פייר רמפל. שנתיים מאוחר יותר אף זכה במקום הראשון בתחרות הנגינה של הקונסרבטואר. בגיל 21 התמנה להיות החלילן הראשי בתזמורת הלאומית של צרפת, אותה ניהל אז לורין מאזל. במשרה זו החזיק גלואה עד שנת 1984, ואחר כך ניגן באופן בלעדי כסולן, ומאוחר יותר, החל לעסוק בניצוח. גלואה ניגן כסולן תחת שרביטם של מנצחים ידועים וחשובים, ביניהם ליאונרד ברנשטיין, סייג'י אוזאווה, פייר בולז, קרל בהם, אויגן יוכום וסרג'יו צ'ליבידאקה. הוא שיתף פעולה עם נגנים מובילים, כגון יורי בשמט, נטליה גוטמן, פטר שרייר, ירג דמוס, רביעיית לינדסי, ועם נגנית הנבל אשר עבדה רבות עם רמפל, לילי לסקין. לגלואה חוזה בלעדי עם חברת ההקלטות דויטשה גרמופון, ולאחרונה התחיל להקליט גם בחברת נקסוס. הדיסקוגרפיה שלו כיום כוללת מעל ל-75 הקלטות.
החל משנת 2003 גלואה הוא המנהל המוזיקלי של תזמורת Jyväskylä בפינלנד. עם התזמורת הזו ערך סיורים באירופה וביפן, ואף הקליט עמם בחברת נקסוס. בין הקריירה הסולנית וקריירת הניצוח, מלמד גלואה בפריז ובטורונטו, ומדיי שנה מעביר קורס  קיץ בסיינה שבאיטליה. גלואה נהג להגיע לישראל, ובמסגרת ביקוריו ניצח על תזמורת הסינפונייטה הישראלית באר שבע.
פטריק גלואה מנגן כיום על חלילים מודרניים מעץ, ולטענתו, מכר את כל חלילי הזהב שברשותו, והוא מחליף את חלילי העץ שהוא מנגן עליהם בתדירות גבוהה יחסית. סגנון הנגינה של גלואה ידוע בתעוזתו ובכך שאינו מקדיש חשיבות למסורת הביצוע של העבר. זאת בעיקר בעקבות גישת הביצוע האותנטי, אשר עליה שם דגש רב, על אף שהוא מנגן על כלי מודרני. על-אף גישה שנויה במחלוקת זו, מרבה גלואה להסתמך על ניתוח מוזיקלי בבואו לתת אינטרפרטציה (לפרש) ליצירה אשר אותה הוא עומד לנגן. הוא שם דגש רב על לימוד של נשימה מחזורית, ומשתמש בטכניקת נשיפה זו בהזדמנויות רבות.
גלואה גרוש פעמיים, ולו ארבעה ילדים. אחיו, פסקל גלואה, הוא בסוניסט מפורסם.
פיטסום אלמו

פיטסום אלמו פקיר (באמהרית: ፍፁም አለሙ; נולד ב-15 ביולי 1995) הוא כדורגלן אתיופי המשחק בעמדת הקשר ההתקפי בקבוצת בהר דר קנמה מליגת העל האתיופית ובנבחרת אתיופיה.
קריירת מועדונים

אלמו נולד בדסה שבאתיופיה ושיחק בפאסיל קנמה מליגת העל האתיופית. בשנת 2019 חתם בבהר דר קנמה מליגת העל האתיופית.
קריירה בינלאומית

ב-13 באוקטובר 2019 ערך אלמו את הופעת הבכורה שלו בנבחרת אתיופיה, בהפסד 1-0 לנבחרת אוגנדה במשחק ידידות.
הוא נכלל בסגל נבחרת אתיופיה לקראת טורניר גביע אפריקה לאומות 2021.
פאות קדושות

פאות קדושות על משאית במצעד הגאווה בתל אביב, 2009
פאות קדושות הוא שמו של הרכב מלכות דראג ישראלי העוסק בהופעות דראג מוזיקליות אמנותיות וקומיות, המשלבות לעיתים סטאנד-אפ (ידוע גם בשם סטנד-דראג).
חברות הקבוצה

בהרכב משתתפות מספר מלכות דראג ישראליות:
ציונה פטריוט
טלולה בונט
דיווה די
קיארה דופלה
בעבר כללה הקבוצה גם את מלכת הדראג הירושלמית גלינה פור דה-ברה.
היסטוריה

הרכב הדראג "פאות קדושות" הופיע לראשונה ב-27 בפברואר 2004 בירושלים, במטרה "להחזיר את הדראג לתיאטרון" ולרשת את מקומן של "בנות פסיה". ההרכב כלל ששה אמני דראג ירושלמים: דני יאיר (דיווה D), ליאור כהן (קיארה דופלה), טל קלאי (טלולה בונט), גיל נוה (גלינה פור דה ברה), ג'ינג'ר, וליידי דיי. יאיר, כהן וקלאי שעברו לתל אביב עם השנים, צירפו אליהם את יובל אדלמן (ציונה פטריוט) בשנת 2007.